Balti riigid taas Kremli televisiooni hambus – Propastop
13.02.2017
Propastopi hiljutised postitused on käsitlenud Eestit puudutavaid propagandavalesid veebiportaalides (esimene ja teine juhtum). Rünnakud internetimeedias on mõjutustegevuse kõige madalam tase, mida toimub pea iga päev.
Kui aga valed ja vildakad käsitlused jõuavad Kremli mõju all olevatesse televisioonikanalitesse, on tegu suurema propagandasündmusega. Viimati oli Eesti kohta suurem telelugu novembris, kui siinseid teemasid käsitles Pervõi vestlussaade “Aeg näitab”. Loetlesime toona üles kõik müüdid, mida propagandameedias Eesti kohta rõhutatakse.
Loeme taas üles propagandistlikud meemid ja käsitlused, mida saade edastas:
Saates kasutatud retoorika kattub sügisese Pervõi saate temaatikaga, ehkki kallutatud käsitlused sõnastatud veel räigemalt. Värskema suundumusena  võib esile tuua Balti riikide väidetavalt erakordselt viletsa majandusliku seisu alla joonimise. Olukorda kirjeldatakse koguni majandusliku ja demograafilise katastroofina. Lisaks mainitakse otsesõnu, et Nõukogude ajal elasid inimesed Eestis, Lätis ja Leedus palju paremini kui praegu.
Kuidas sellised valed ümber lükata? Toome siinkohal Äripäeva vahendusel ära Venemaa opositsioonipoliitiku Aleksei Navalnõi blogipostituse, mis Venemaa ja Eesti majanduse võrdluses olukorrast hoopis teise pildi loob.
Mis on Zvezda? Venemaa kaitseministeeriumile kuuluv telekanal, mis ka varem räigete propagandalugude poolest Propastopile silma jäänud. Oleme kandnud Zvezda kanalite nimekirja, millele soovitame Eestis üle kandmisel lisada propagandamärgise.
Pildil ekraanitõmmis saatest.